Lucrurile scapă de sub control: Inflația crește cu mult peste așteptări, ajungând la 3,2%, ceea ce va duce la o nouă creștere a dobânzii Robor și implicit a ratelor la bancă astăzi, 10:08 Autor: Cristian Hostiuc Inflația a crescut în noiembrie la 3,2%, față de noiembrie 2016, peste așteptări, ceea ce va antrena creșterea indicelui Robor pe piața interbancară și implicit a ratelor de plătit la bancă.  Deși inflația era așteptată să crească la 2,9%, cifra din noiembrie de 3,2% arată un derapaj macro care vine din creșterile salariale, în special de la stat.  La începutul anului, inflația era de 0%, pentru ca la finalul anului să ajungă peste 3%.  Indicele Robor, care stă la baza calculării creditelor la bancă, a crescut în ultimele două luni de la 0,6% la 2,2% pe an, iar analiștii se așteaptă să depășească 3% și chiar 4%, având în vedere cât de mult a crescut inflația.  Creșterea inflațiie peste așteptări ar putea antrena și creșterea cursului, care în ultima săptămână a bătut pasul pe loc 4,63 - 6,64 lei/euro.  Analiștii se utiă cu îngrijorare la situația finanțelor publice, având în vedere câți bani a dat guvernul pe creșterea salariilor la buget.  Revoluția fiscală a PSD, în încercarea de a aduce mai mulți bani la buget, va antrena mișcări în bugetele companiilor, care se vor vedea în salarii. .